Diari Oficial de la Generalitat Valenciana


Sumari del DOGV 3773, del 16-06-2000 (2000/4728)

ORDRE de 30 de maig de 2000, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre per a l'any 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4728


Data del document
:   30-05-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * suport econòmic
    * ajuda pública
    * ajuda a l'ocupació
    * orientació professional

ORDRE de 30 de maig de 2000, de la Conselleria d'Economia, Hisenda i Ocupació, de convocatòria per a la concessió de subvencions per a la realització d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre per a l'any 2000. [2000/F4728]
  
Mitjançant l'Ordre de 4 de maig de 2000, de la Conselleria d'Ocupació, s'estableixen les bases reguladores per a la concessió de subvencions per a la realització d'accions d'orientació professional per a l'ocupació i l'assistència a l'autoocupació.
  
L'article 3.2 de la citada ordre estableix que mitjançant una ordre del conseller d'Ocupació es publicaran anualment les línies de crèdit i l'import global màxim destinat a la concessió de les ajudes, les necessitats d'actuació que han d'executar les entitats col·laboradores, el termini de presentació de sol·licituds, el període d'execució de les accions, les especificacions tècniques i la manera d'identificació o de senyalització mitjançant el corresponen logotip corporatiu.
  
Una vegada atribuïdes les competències en matèria d'intermediació laboral a la Conselleria d'Economia, Hisenda i Ocupació mitjançant el Decret 7/2000, de 22 de maig, del president de la Generalitat Valenciana, aquesta conselleria publica la convocatòria de les citades ajudes per a l'exercici actual.
  
Per tot això, i fent ús de les facultats atribuïdes per l'article 35 de la Llei 5/1983, de Govern Valencià,
  
Ordene
  
Article 1. Convocatòria
  
Es convoquen les entitats i les institucions sense ànim de lucre que complisquen els requisits establits en l'Ordre de 4 de maig de 2000, per la qual s'estableixen les bases reguladores per a la concessió de subvencions per a la realització d'accions d'orientació professional per a l'ocupació i l'assistència per a l'autoocupació a entitats col·laboradores sense ànim de lucre per a l'any 2000, i que vulguen col·laborar amb la Conselleria d'Economia, Hisenda i Ocupació en la realització de les accions indicades, per a la presentació de sol·licituds a l'objecte de la concessió de subvencions d'acord amb la citada ordre.
  
Article 2. Accions que cal executar
  
1. Les accions que cal executar en aquesta convocatòria seran les següents:
  
a) Entrevista en profunditat.
  
b) Tutoria individual (TI).
  
c) Autoocupació.
  
2. Sent l'entrevista l'instrument per a determinar les accions subsegüents que cal emprendre per a construir un itinerari d'inserció laboral, es fixa el mecanisme que possibilite la realització de les citades entrevistes per entitats col·laboradores dins de les dependències de les oficines d'ocupació.
  
Els tècnics i el personal de suport que siguen contractats per les entitats col·laboradores per a la realització de les entrevistes en profunditat, s'ubicaran a les dependències de les oficines d'ocupació amb l'objectiu d'economitzar recursos, unificar criteris i integrar aquesta acció en el conjunt d'activitats de l'oficina d'ocupació dins d'un itinerari d'inserció.
  
3. La relació entre personal tècnic i personal de suport serà de tres a un.
  
4. El nombre de tècnics calculat per a la realització de les accions serà determinada a partir del mòdul de 1.500 hores a l'any per tècnic.
  
Article 3. Necessitats d'actuació
  
Les necessitats d'actuació que han d'executar les entitats col·laboradores convocades per a les diverses accions, són les determinades en els annexos I i III d'aquesta ordre.
  
Es consideraran nombre de demandants que cal atendre els qui se citen per a rebre entrevista en profunditat, tutoria individualitzada i/o autoocupació.
  
En el cas de tutoria individualitzada d'orientació, es calcula que una mitjana del 50% rebrà atenció individualitzada de, si més no, quatre hores mitjançant la citada tutoria durant el procés. L'entitat haurà d'especificar en la memòria projecte la xifra calculada de persones beneficiàries de tutoria individualitzada de, si més no, quatre hores de duració.
  
En el cas d'assistència per a l'autoocupació, s'entén per tutoria individualitzada l'acció de l'Assessorament de Projectes Empresarials (APE), la qual tindrà un temps d'atenció a l'usuari fins a quatre hores i mitja.
  
Del total de demandants que cal atendre en accions d'autoocupació d'acord amb l'annex I, es calcula que una mitjana del 50% rebrà atenció individualitzada mitjançant l'Assessorament de Projectes Empresarials, i l'altre 50% serà atés mitjançant sessions col·lectives d'informació i motivació per a l'autoocupació.
  
Article 4. Especificacions tècniques
  
La realització de les accions es farà d'acord amb les especificacions tècniques que consten en l'annex II d'aquesta ordre. Una descripció detallada de les citades especificacions podrà ser consultada en les direccions territorials d'Ocupació.
  
Article 5. Beneficiaris atesos
  
1. Es considerarà entrevista en profunditat com a acció efectivament realitzada aquella de la qual es deriva una informació de retorn que s'incorpore a la demanda d'ocupació de l'usuari entrevistat.
  
2. Amb l'objectiu de determinar el compliment de la realització d'accions objecte de subvenció, es consideren demandants atesos els qui inicien les corresponents accions, fins i tot quan no les acaben per causes no imputables a l'entitat col·laboradora. Amb aquesta finalitat, l'entitat col·laboradora acreditarà documentalment les citades circumstàncies.
  
3. Es considera temps d'atenció la totalitat de les hores utilitzades amb els demandants d'ocupació, i hores utilitzades les que corresponen a temps d'atenció més un 25% de preparació tècnica, excepte en l'entrevista en profunditat, que no té temps de preparació tècnica.
  
4. En el cas de no acabar l'acció per causes no imputables a l'entitat i que aquesta siga justificada, es pagarà el temps d'atenció corresponent a les sessions d'una acció efectivament realitzades més el de primera sessió no realitzada per incompareixença dels demandants citats prèviament.
  
Article 6. Presentació de sol·licituds i termini
  
1. Les sol·licituds es presentaran d'acord amb allò establit en l'article 5 de l'ordre de bases.
  
2. El termini per a la presentació de sol·licituds serà d'un mes comptador des de l'endemà de la publicació d'aquesta ordre.
  
Article 7. Període d'execució de les accions
  
Amb caràcter general, les accions hauran de realitzar-se dins de l'any 2000. Donat cas que alguna de les accions no poguera realitzar-se abans que acabe aquest any, el període d'execució podria ser prorrogat fins al 31 de març de l'any 2001, sempre que el projecte conjunt d'actuacions s'haguera iniciat abans del 31 de desembre de 2000.
  
Article 8. Valoració de les sol·licituds
  
Les sol·licituds admeses seran valorades d'acord amb els criteris següents:
  
Punts
  
(Fins a 100)
  
a) Accions realitzades en el marc de
  
col·laboració existent amb aquesta o altres
  
administracions públiques o amb entitats
  
que tinguen com a objecte la integració de
  
polítiques actives d'ocupació. Fins a 20
  
b) Coordinació i integració de les accions
  
d'orientació professional per a l'ocupació i
  
l'autoocupació amb unes altres de qualificació
  
professional, formació ocupacional, escoles taller i
  
cases d'oficis, tallers d'ocupació, foment de la
  
contractació o d'iniciatives d'activitat i d'altres
  
que faciliten al demandant d'ocupació seguir
  
un itinerari personal d'inserció laboral. Fins a 20
  
c) Cobertura territorial de les necessitats,
  
 especialment en aquelles localitats on els
  
mitjans propis de la Direcció General
  
d'Intermediació Laboral siguen insuficients
  
per a atendre les necessitats d'actuació. Fins a 20
  
d) Experiència de la institució o de l'entitat en el
  
desplegament de les accions sol·licitades.
  
Es valorarà positivament la bona execució i
  
negativament la deficient. Des de + 10
  
 Fins a - 20
  
e) Recursos tècnics, humans i materials
  
 que superen els mínims exigits en les
  
especificacions tècniques en el moment de la
  
sol·licitud. Fins a 10
  
Puntuació parcial
  
· Recursos humans (formació i experiència) Fins a 3
  
· Recursos tècnics (mètodes i instruments) Fins a 3
  
· Locals Fins a 2
  
· Recursos materials Fins a 2
  
f) Procediment de gestió i seguiment de les
  
accions que asseguren un flux adequat de
  
participants, que garantisquen la puntualitat i
  
l'exactitud de la informació i que no impliquen
  
un augment de càrregues de treball per a les
  
oficines d'ocupació. Fins a 10
  
g) Reducció en el cost per persona atesa,
  
per eficiència o per concurrència d'unes altres
  
 subvencions. Fins a 5
  
h) Sistemes d'avaluació dels servicis als
  
demandants d'ocupació que posen de manifest
  
la qualitat d'aquells. Fins a 5
  
En cas d'empat en la puntuació, es donarà prioritat a les entitats que obtinguen major puntuació en el primer criteri; si persisteix l'empat, se seguirà el mateix procediment amb la resta de criteris en ordre descendent fins a l'últim.
  
Article 9. Despeses imputables
  
1. Es consideren despeses imputables les accions efectivament realitzades, llevat de les entrevistes en profunditat, en concepte de despeses generals, materials i tècniques, necessàries per a la realització d'aquestes accions, les següents:
  
a) Despeses d'execució de material tècnic:
  
· Guies tècniques (incloses les transparències).
  
· Documentació per als participants.
  
· Material psicotècnic.
  
b) Despeses d'execució en material d'oficina: impresos i material d'oficina.
  
c) Despeses generals necessàries per a l'execució de les accions en la part corresponent a l'execució:
  
· Arrendament (llevat del leasing). Edificis, mobiliari, efectes i equips d'arrendament.
  
· Manteniment (si no està inclòs en l'arrendament)
  
· Subministraments d'energia elèctrica, aigua, combustible per a calefacció (si no està inclòs en l'arrendament).
  
· Comunicacions (telèfons, despeses de franqueig?).
  
· Neteja
  
· Seguretat, vigilància.
  
· Assegurances de responsabilitat civil.
  
· Publicitat exigida per aquesta ordre en l'article 10.
  
2. A les entrevistes en profunditat sols els seran imputables les despeses de personal d'acord amb allò establit en l'article 4.1 de l'ordre de bases.
  
3. L'entitat col·laboradora haurà d'aportar les factures de despeses originals amb una còpia compulsada. A aquest efecte, els serveis territorials d'Intermediació Laboral segellaran els originals de les factures perquè queden afectades a la subvenció que amb aquestes es justifica.
  
Article 10. Senyalització de la realització de les activitats
  
La realització de les activitats haurà d'estar correctament identificada o senyalitzada. Les entitats col·laboradores hauran d'utilitzar el model de senyalització exterior especificat en l'annex IV d'aquesta ordre. La citada identificació, amb les mesures adequades, s'utilitzarà també en escrits, anuncis, publicacions, tanques d'anuncis i qualsevol tipus de suport (elèctric, informàtic o telemàtic) que hi faça referència.
  
Disposicions addicionals
  
Primera
  
En compliment d'allò establit en l'article 47.11 del Text Refós de la Llei d'Hisenda Pública de la Generalitat Valenciana, les ajudes convocades en aquesta ordre per a l'any 2000 es finançaran a càrrec de la secció 13, programa 322.40, línia 401/000/00, codi comptable 2947, per un import global màxim de 9.515.194.452 pessetes.
  
Segona
  
Per resolució dels directors territorials d'Ocupació, es constituiran les corresponents comissions mixtes de selecció.
  
Tercera
  
Els demandants que complisquen els requisits establits en l'article 2 del Reial Decret 236/2000, de 18 de febrer (BOE núm. 60, de 10 de març), pel qual es regula un programa per a l'any 2000 d'inserció laboral per als treballadors desocupats de llarga duració, en situació de necessitat, majors de 45 anys, quedaran exceptuats de ser subjectes de la tutoria individualitzada les característiques tècniques de la qual estableix aquesta ordre.
  
Disposicions finals
  
Primera
  
Es faculta el director general d'Intermediació Laboral perquè dicte totes les instruccions i les resolucions que considere oportunes per al desplegament i l'aplicació de les disposicions d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de maig de 2000
  
El conseller d'Economia, Hisenda i Ocupació
  
VICENTE RAMBLA MOMPLET
  
Annex I
  
Accions d'orientació professional per a l'ocupació i l'assistència per a l'autoocupació.
  
Necessitats d'actuació que han d'executar les entitats col·laboradores en l'exercici 2000
  
Annex II
  
Especificacions tècniques de les accions d'entrevista ocupacional, orientació professional per a l'ocupació i assistència per a l'autoocupació
  
Els demandants d'ocupació que cal atendre, que estan indicats en l'annex I, començaran l'itinerari per l'entrevista ocupacional en profunditat.
  
Els demandants que així ho requerisquen seran derivats a una tutoria individualitzada o assistència per a l'autoocupació.
  
Des de la tutoria individualitzada pot continuar-se l'atenció de manera individual o amb la participació de l'usuari en una o diverses de les accions col·lectives d'orientació per a l'ocupació, i també iniciar qualsevol de les accions d'assistència per a l'autoocupació.
  
Descripció general de les accions
  
a) Entrevista en profunditat
  
L'entrevista en profunditat és una acció individual i personalitzada que ens permet conéixer la situació real del demandant i la seua activitat davant de l'obtenció d'un lloc de treball.
  
El seu objectiu és detectar aptituds, coneixements, experiències i actituds de demandant davant de l'ocupació per poder així contribuir al disseny d'un itinerari professional capaç de millorar la seua posició en el mercat de treball.
  
b) Procés d'orientació professional per a l'ocupació
  
Descripció general de les accions
  
1. Tutoria Individualitzada (TI): és el procés individualitzat d'orientació professional on tècnic i usuari acorden els passos per a aconseguir un òptim desenvolupament de l'itinerari d'inserció professional.
  
El seu objectiu és facilitar el desenvolupament dels recursos i de les competències de l'usuari que li permeten identificar opcions, elegir entre elles, prendre decisions per a planificar actuacions i avaluar els resultats de manera autònoma.
  
Els continguts de l'acció versaran, depenent del perfil professional i dels requeriments del demandant d'ocupació, sobre: informació professional per a l'ocupació, pla personal d'ocupació i formació, recerca activa d'ocupació i desenvolupament dels aspectes personals per a l'ocupació. Les sessions individuals s'espaiaran depenent de la participació de l'usuari en unes altres accions.
  
2. Desenvolupament dels Aspectes Personals per a l'Ocupació (DAPO): acció col·lectiva encaminada a incidir sobre els aspectes personals que facilitaran la posada en marxa i el manteniment d'activitats en un procés d'inserció professional.
  
El seu objectiu és desenvolupar i adquirir habilitats i recursos que permeten al demandant d'ocupació superar barreres personals i assumir responsabilitats en el desenvolupament i l'ajustament del seu projecte personal d'inserció laboral.
  
Els continguts es desplegaran en tres fases: cohesió i activació de grup; contrast i retroinformació; suport a l'autonomia.
  
3. Grup de Recerca d'Ocupació (BAE-G): acció col·lectiva encaminada a l'adquisició i/o el desenvolupament, per part de l'usuari, de tècniques i habilitats que li faciliten la recerca activa d'ocupació.
  
El seu objectiu és que el demandant d'ocupació conega els instruments i adquirisca les habilitats necessàries que li possibiliten realitzar una recerca d'ocupació de forma activa, organitzada i planificada.
  
Els continguts de l'acció es desplegaran mitjançant els mòduls següents: situa't; on i com trobar treball; el circuit de selecció; informació laboral i autoocupació.
  
4. Taller d'Entrevista (TE): acció col·lectiva adreçada a incrementar els coneixements teoricopràctics bàsics i els recursos personals dels demandants d'ocupació perquè afronten l'entrevista de treball amb més possibilitats d'èxit.
  
El seu objectiu és exercitar de forma pràctica, mitjançant l'entrenament en grup, les habilitats i conductes necessàries en una entrevista de selecció per a un lloc de treball.
  
Els continguts versaran sobre: definició i fases de l'entrevista, model del procés d'aprenentatge de l'entrevista, tipus i objectius de l'entrevista, preguntes en l'entrevista, conductes i habilitats bàsiques, estils d'afrontar l'entrevista.
  
c) Assistència per a l'autoocupació
  
Els demandants que cal atendre en autoocupació accediran, d'acord amb els seus requeriments, bé a sessions col·lectives d'informació i motivació per a l'autoocupació, bé a una acció individual d'assessorament de projectes empresarials.
  
Descripció General de les accions
  
1. Informació i Motivació per a l'Autoocupació (INMA): acció col·lectiva encaminada a motivar el desocupat cap a la iniciativa empresarial proporcionant-li així la informació necessària per a portar a terme un projecte d'empresa.
  
El seu objectiu és que els usuaris adquirisquen informació suficient sobre l'autoocupació com a via d'accés al mercat laboral i coneguen tots els aspectes que conflueixen en l'elaboració d'un pla de negoci.
  
Els continguts versaran sobre: l'autoocupació; l'emprenedor i la idea; elaboració del pla d'empresa; les formes jurídiques, ajudes, subvencions i tràmits de constitució i posada en marxa de l'empresa.
  
2. Assessorament de Projectes Empresarials (APE): acció individual encaminada a proporcionar a emprenedors amb una idea de negoci concreta, assessorament per a l'elaboració del pla d'empresa i la posada en marxa.
  
El seu objectiu és guiar l'emprenedor en l'elaboració del seu projecte empresarial, donant-li suport i assessorant-lo en aquells aspectes que presenten majors dificultats.
  
Els continguts versaran sobre l'estudi de mercat i pla de màrqueting, el pla de producció, el pla econòmic financer i l'elecció de la forma jurídica de l'empresa.
  
Annex III
  
ENTREVISTES EN PROFUNDITAT QUE CAL REALITZAR
  
VALÈNCIA
  
OFICINA NOMBRE ENTREVISTES
  
ALAQUÀS 4.000
  
ALZIRA 6.000
  
AYORA -
  
BURJASSOT 4.000
  
CARCAIXENT 4.000
  
CARLET 4.000
  
CATARROJA 4.000
  
CHELVA -
  
CHIVA 2.000
  
GANDIA 6.000
  
LLÍRIA 6.000
  
MELIANA 2.000
  
ONTINYENT 6.000
  
PORT DE SAGUNT 6.000
  
QUART DE POBLET 4.000
  
REQUENA 6.000
  
SILLA 4.000
  
SUECA 4.000
  
TORRENT 6.000
  
VALÈNCIA - ALFAMBRA 4.000
  
VALÈNCIA - ARTS GRÀFIQUES 4.000
  
VALÈNCIA - AV. DEL CID 2.000
  
VALÈNCIA - AV. DEL PORT 4.000
  
VALÈNCIA - FELIP RINALDI 6.000
  
VALÈNCIA - JOAN LLORENS 4.000
  
VALÈNCIA - LLUÍS OLIAG 6.000
  
VALÈNCIA - VILA BARBERÀ 6.000
  
XÀTIVA 4.000
  
ENTREVISTES EN PROFUNDITAT QUE CAL REALITZAR
  
ALACANT
  
OFICINA NOMBRE ENTREVISTES
  
ALCOI I 2.000
  
ALCOI II 2.000
  
ALACANT - BENALUA 8.000
  
ALACANT - LOS ÁNGELES 6.000
  
ALACANT - SAN JUAN BOSCO 6.000
  
BENIDORM 2.000
  
CALP 2.000
  
CREVILLENT 2.000
  
DÉNIA 4.000
  
ELX ALTABIX 6.000
  
ELX CARRÚS 2.000
  
ELX CENTRE 4.000
  
ELDA AVINGUDA 2.000
  
ELDA CENTRE 2.000
  
IBI 2.000
  
XIXONA 2.000
  
NOVELDA 2.000
  
ORIHUELA 6.000
  
PETRER 2.000
  
TORREVIEJA 4.000
  
LA VILA JOIOSA 2.000
  
VILLENA 2.000
  
ENTREVISTES EN PROFUNDITAT QUE CAL REALITZAR
  
CASTELLÓ
  
OFICINA NOMBRE ENTREVISTES
  
CASTELLÓ - CASTELLDEFELS 4.000
  
CASTELLÓ - HERRERO 6.000
  
LA VALL D'UIXÓ 4.000
  
ONDA 2.000
  
SEGORBE 2.000
  
VILA-REAL 2.000